<classify> Dodoma WAZIRI wa Nchi, Ofisi ya Rais, Tawala za Mikoa na Serikali za Mitaa, Selemani Jafo ameagiza uimarishaji wa mifumo ya taarifa katika masuala ya ustawi wa jamii katika ngazi za Mamlaka za Serikali za Mitaa ili kuwezesha upatikanaji wa taarifa sahihi.Jafo ametoa maagizo hayo kwa Naibu Katibu Mkuu anayeshughulikia afya, Dk Dorothy Gwajima wakati wa kupokea vitendea kazi vyenye thamani ya Sh bilioni 2.887 kwa ajili ya utekelezaji wa shughuli za ustawi wa jamii katika ngazi za Mamlaka za Serikali za Mitaa.Alisema kwa kuimarisha mifumo ya taarifa katika masuala ya ustawi wa jamii katika ngazi ya serikali za mitaa, kutasaidia wizara kuwa na taarifa sahihi kuhusu ustawi wa jamii nchini.Vifaa vilivyokabidhiwa kuwa ni pikipiki 16 zenye thamani ya Sh bilioni 2.6 na makabati ya kutunzia nyaraka 800 yenye thamani ya Sh milioni 287, fulana 7,200 , kofia na fomu 15,800 ambazo ni nyenzo za kukusanyia na kutolea taarifa za Watoto walio katika mazingira hatarishi.Aidha, Jafo amelishukuru shirika la John Snow Incorporation JSI chini ya mradi wa Kuimarisha Mifumo ya Afya na Ustawi wa Jamii CHSSP kwa kutoa vitendea kazi hivyo.Nilipongeze shirika hili kwa mchango wao katika kuboresha utekelezaji wa shughuli za ustawi wa jamii kwa njia ya uimarishaji wa mifumo ya utoaji wa huduma za ustawi wa jamii na kuwajengea uwezo, nguvu kazi ya ustawi wa jamii ili waweze kutoa huduma zenye viwango vya ubora na weledi, alisema.Mkurugenzi Mkuu wa shirika la JCI, Dk Tulli Tuhuma alisema ili kuboresha huduma za ustawi wa jamii na kuwa endelevu, ni muhimu shughuli za ustawi wa jamii kuingizwa katika mipango na bajeti za halmashauri na kuhakikisha fedha inayopangwa inatolewa kwa wakati.Tuhuma alisema kupitia mradi wa CHSSP wataendelea kushirikiana na serikali kuhakikisha mwongozo jumuishi wa upangaji wa shughuli za ustawi wa jamii katika halmashauri unakamilika na kusambazwa kwa wafanyakazi wa ustawi wa jamii ili waweza kuutumia katika kazi zao, kuingizwa katika mpango mkubwa wa halmashauri na utumika kupanga shughuli za ustawi wa jamii kuanzia ngazi ya kaya mpaka kwenye halmashauri.Makamu Mkurugenzi Mkazi wa Shirika la Marekani la Maendeleo a KimataifaUSAID, Kate Somvongsiri amesema kwa miaka minne shirika lake limewezesha kutoa mafunzo wa wafanyakazi wa maendele ya jamii 18,800 .Alisema shirika pia limedhamiria kuhakikisha kuwa asilimia 90 ya watu wote wanaoishi na Virusi vya Ukimwi wanafahamu hali zao, wanapata tiba na kuwa na VVU iliyofubazwa.Akitoa shukrani kwa niaba ya wakuu wa mikoa ambao halmashauri zao zinatekeleza mradi huo, Mkuu wa Mkoa wa Dodoma, Dk Binilith Mahenge pamoja na kuahidi usimami mzuri wa vifaa hivyo, aliwataka askali wa barabarani kuzikamata na kuzitoza faini pale watakapoona bikikipi za DFP zikifanya biashara.  <topic>: kitaifa 